बरʼफोरादि दासिबो मालाय हारिनि मोदाइ मुदुमफोरखौबो सिबियो बेनिनो इसारा मोनो बे सलʼवाव ।थामथिमै बुंनांगौब्ला एसे सांग्रा जानानै सलʼनि बिथाखौ सायखʼनानै,गोनां आखुमाफोरनि सायाव नोजोर होनानै आरो सुबुंनिसिम थानाय बिबानखौ नायनानै सलʼखौ लिरनो नाजायोब्ला मुस्रि बसुमतारिनिफ्राय जों गोजौ थाखोनि सलʼ मोननो मिजिंथिनो हागौ ।टिकेन्द्रमल्ल बसुमतारिनि हर गेजेरनि सायखं( रायथाइखौ सलʼबिजाबनिफ्राय लाबोनानै सेबखांफिननाय जाबाय )सुंदʼ सलʼवा गुबैयै सोनाबारि थुनलाइनिफ्राय थुनलाइ बिबारनि बारसे समायना फाइलि ।